Αργύρης Πιάρας

Ο Αργύρης Πιάρας, γεννημένος στη Θεσσαλονίκη στις 24 Ιουνίου 1972, είναι Έλληνας πρώην διεθνής καλαθοσφαιριστής. Έχει ύψος 1,97 μέτρο και υπήρξε μέλος της ελληνικής εθνικής παίδων που κατέκτησε το χρυσό μετάλλιο στο Ευρωμπάσκετ του 1989.Εθνική Ελλάδας Παίδων: Τα μετάλλια και ο νέος πρωταθλητής Ευρώπης (video)

Καριέρα
Ο Πιάρας ξεκίνησε να αγωνίζεται από τα τμήματα υποδομής του Άρη και στα δεκαεπτά του χρόνια κατέκτησε με την εθνική παίδων το χρυσό μετάλλιο στο Ευρωμπάσκετ του 1989,Argyris Piaras | FIBA Europe κερδίζοντας την ομάδα της Γιουγκοσλαβίας στον τελικό με 81-79.Greece - Yugoslavia | European Championship for Cadets - Final Round 1989 (Greece) Καλύτερη του εμφάνιση με τα εθνικά χρώματα υπήρξε στη νίκη κατά του Βελγίου με 89-72, όταν πέτυχε 15 πόντους.

Με την ανδρική ομάδα του Άρη αγωνίστηκε σε μόλις έναν αγώνα, στην εκτός έδρας νίκη των «κίτρινων» με αντίπαλο το Περιστέρι με 112-137.Περιστέρι - Άρης 112-137 15/12/90 - YouTube Στην μετέπειτα καριέρα του αγωνίστηκε στις ομάδες της Λάρισας, του Σπόρτιγκ και της Ασπίδας Ξάνθης.Α.Ο. ΣΠΟΡΤΙΓΚ 1936: Ολόκληρη η χρονιά 1998-99 Υπήρξε βασικός στην ομάδα του Σπόρτιγκ τις σεζόν 1998-99 και 1999-00, όταν η ομάδα των Πατησίων αγωνιζόταν για την παραμονή της στην Α1 κατηγορία.Piaras Argyris Στην δεύτερη εξ αυτών των χρονιών, υπήρξε ένας από τους πέντε παίκτες της ομάδας του που αγωνίστηκαν για ολόκληρο το σαραντάλεπτο, χωρίς αλλαγή, στον αγώνα εναντίον του Άρη στις 16 Μαρτίου 2000, όπου το Σπόρτιγκ ηττήθηκε με 73-76.Θυμάστε; Ήταν 16 Μαρτίου... - Age of Basketball

Αργότερα, ανέλαβε την τεχνική ηγεσία ομάδων ερασιτεχνικών κατηγοριών και το 2012 κάθισε στον πάγκο του Πύργου Χαλάστρας, ομάδας της γενέτειρας του.Πιάρας αντί Μανωλακίδη στους άνδρες της Χαλάστρας

Το 2016, έγινε γνωστό ότι σταμάτησε τον αθλητισμό και ασχολήθηκε με τη γεωργία.«Από τα παρκέ των γηπέδων μπάσκετ στα... μπλόκα των αγροτών!» - Mega

Παραπομπές

 Πηγές 
 Αργύρης Πιάρας: Ο πρωταθλητής του μπάσκετ που έγινε αγρότης
 Τα χρυσά μωρά του Παπαδημητρίου - Αφιερώματα - SPORT 24

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Χαλκηδόνας
Κατηγορία:Σούτινγκ γκαρντ